Ե․Կ․Այն զարմանալիորեն մայրիշխան երկիր է։ Կանայք այստեղ անհավատալի իրավունքներ և հնարավորություններ ունեն, որոնք նրանք հաճախ չեն հասկանում, կամ սխալ են մեկնաբանում։ Երբ Հայաստանում կանայք փորձում են հավասարվել տղամարդկանց, ըստ էության, նրանք ցանկանում են ոչ թե ձեռք բերել իրավունքների որոշ ծավալ, այլ հակառակը՝ հրաժարվել դրանից, քանի որ աշխարհի որևէ այլ երկրում գոյություն չունի անվտանգության այն շրջանակը, որն ունեն կանայք այստեղ։ Այստեղ առերևույթ հայրիշխանություն է տիրում, քանի որ տղամարդը պարտավոր է պաշտոնեական աճ ունենալով գումար վաստակել։ Սակայն առօրյա կյանքի հիմքը կինն է։ Հայաստանում մեծ հարգանքով են վերաբերվում ավագ սերնդի կանանց․ նրանք են լեզվի կրողը, դարավոր ավանդույթներ պահպանողը։ Շատ կարևոր դեր ունեն կինը, նրա մայրն ու սկեսուրը, նրանք են ձևավորում միջանձնական հարաբերությունների ցանկացած համակարգը։ Որքան էլ որ տղամարդը հաջողակ լինի, նա մեծ խնդիրներ կունենա, եթե չկարողանա լեզու գտնել այդ երեք կանանց հետ։ Իրականում, տղամարդկանց իշխանությունն այստեղ բացարձակ մեխանիկական է։